Document ID: 32006R0700

REGOLAMENT TAL-KUNSILL (KE) Nru 700/2006
tal-25 ta’ April 2006
li jirrevoka r-Regolament (KE) Nru 3690/93 li jistabilixxi sistema tal-Komunità li tistabbilixxi regoli għat-tagħrif minimu li għandu jkun inkluż fil-licenzji tas-sajd
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,
Wara li kkunsidra l-proposta mill-Kummissjoni,
Wara li kkunsidra l-Opinjoni tal-Parlament Ewropew (1),
Billi:
(1)
Ir-Regolament (KE) Nru 3690/93 (2) huwa bbażat fuq ir-Regolament tal-Kunsill (KEE) Nru 3760/92 ta' l-20 ta' Diċembru 1992 li jistabbilixxi sistema tal-Komunità għas-sajd u l-akwakultura (3) li ġie sostitwit bir-Regolament tal-Kunsill (KE) Nru 2371/2002 ta' l-20 ta' Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skond il-Politika Komuni dwar is-Sajd (4). Ir-referenzi u d-dispożizzjonijiet li jinsabu fir-Regolament (KE) Nru 3690/93 m'għadhomx kompatibbli ma' dan ir-Regolament il-ġdid li jistabbilixxi regoli ġodda dwar il-ġestjoni tal-kapaċità tas-sajd kif espressa fil-liċenzi tas-sajd.
(2)
L-Artikoli 22(3) u 13(3) tar-Regolament (KE) Nru 2371/2002 jagħtu s-setgħa lill-Kummissjoni biex tistabbilixxi regoli implimentattivi għall-ġestjoni tal-liċenzi tas-sajd u l-kapaċitajiet tas-sajd.
(3)
Fit-3 ta' Awissu 2005 l-Kummissjoni adottat ir-Regolament (KE) Nru 1281/2005 dwar l-immaniġġjar tal-liċenzi tas-sajd u l-informazzjoni minima fi ħdanhom (5), li għandu japplika mid-data ta' revoka tar-Regolament (KE) Nru 3690/93.
(4)
Ir-Regolament (KE) Nu 3690/94 għandu għalhekk jiġi revokat,
ADOTTA DAN IR-REGOLAMENT:
Artikolu 1
1. Ir-Regolament (KE) Nru 3690/93 huwa b'dan revokat.
2. Referenzi għar-Regolament revokat għandhom jinftiehmu bħala referenzi għar-Regolament (KE) Nru 1281/2005 u għandhom jinqraw skond it-tabella ta’ korrelazzjoni mniżżla fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu f’Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, 25 ta’ April 2006.

Labels: 12
6